
Narva Päevade 2016 ürituste piletihindade kehtestamine
1. Asjaolud ja menetluse käik
Ajavahemikul 02.-05.06.2016. a toimuvad Narva linnas traditsioonilised iga-aastased Narva Päevad. Narva Päevade kavas on erinevad üritused koostöös Peterburi teater-festivaliga „Baltijski Dom“ (Venemaa): teatrietendused, kinoõhtu ja kontsert. Üritustega seotud kulude osaliseks katteks kehtestatakse korraldusega ürituste piletihinnad. Koostööd Venemaa partneriga teeb Narva linna asutus Kultuurimaja Rugodiv.

2 . Õiguslikud alused
Kohaliku omavalitsuse korralduse seaduse § 30 lõike 3 alusel kehtestab linnavalitsus oma korraldusega linna asutuse poolt osutatavate teenuste hinnad.

3. Otsus
Kehtestada Narva Päevade raames toimuvate ürituste piletihinnad järgmiselt:
	Toimumisaeg
	Üritus
	Toimumiskoht
	Piletihind

	02.06.2016

kl 19.00
	Tantsuteater „Rada“ (Tallinn)

Etendus „Rubinšteini 13“ 
	Geneva Keskus
	2 eurot

	02.06.2016

kl 21.00
	Öökino. „Abielulahutus omal soovil“. Režissöör I. Severov. Õhtujuht A. Pozdnjakov.
	Kinoteater Apollo Kino Astri
	1 euro

	03.06.2016

kl 18.30
	Narva päevade ja festivali „Sõpruse sild“ pidulik avamine. 

Klassikalise muusika ühiskontsert. Ansambel "Terem-kvartet (Peterburi), Rahvusooper Estonia solist Rauno Elp (bariton) ja Venemaa tunnustatud artist Maria Ljudko (sopran).
	Geneva Keskus
	3 eurot


4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.2 Korraldus jõustub seadusega sätestatud korras.

